पाकिस्तानविरुद्धको खेलका लागि नेपाली टिमको घोषणा
पाकिस्तानविरुद्ध हुने एक खेलको मैत्रीपूर्ण फुटबलका लागि शुक्रबार नेपाली राष्ट्रिय टिमको घोषणा गरिएको छ । कात्तिक ३० मा हुने खेलका लागि प्रशिक्षक प्रवेश कटुवालले २३ सदस्यीय टिमको घोषणा गरेका हुन् ।
काठमाडौँ — पाकिस्तानविरुद्ध हुने एक खेलको मैत्रीपूर्ण फुटबलका लागि शुक्रबार नेपाली राष्ट्रिय टिमको घोषणा गरिएको छ । कात्तिक ३० मा हुने खेलका लागि प्रशिक्षक प्रवेश कटुवालले २३ सदस्यीय टिमको घोषणा गरेका हुन् ।टिममा नियमित कप्तान तथा गोलरक्षक किरण लिम्बू छैनन् । घोषित टिमको गोलरक्षकमा विशाल श्रेष्ठ, दीप कार्की र विकेश कुथु छन् । यस्तै डिफेन्डरमा रोहित चन्द, अनन्त तामाङ, विकास तामाङ, दिनेश राजवंशी, विकास खवास, गौत्तम श्रेष्ठ र निशान खड्का छन् ।मिडफिल्डमा तेज तामाङ, सेसेहाङ आङदम्बे, सुजर ठकुरी, पुजन उपरकोटी, एरिक विष्ट र आभाष लामिछाने छन् । स्ट्राइकरमा भने अञ्जन विष्ट, विमल घर्तिमगर, नवयुग श्रेष्ठ, आयुष घलान, सुनिल बल, ऋतिक खड्का र सुजल श्रेष्ठ छन् ।फिफाद्वारा मान्यताप्राप्त अन्तर्राष्ट्रिय खेल दशरथ रंगशालामा फ्लड लाइटमा साँझ ५ बजे सुरु हुनेछ । पाकिस्तानको राष्ट्रिय टोली कात्तिक २७ गते नेपाल आइपुग्ने एन्फाले जनाएको छ । पाहुना टोलीका लागि एन्फाले होटल हायात प्यालेसमा बसोबासको प्रबन्ध गरिसकेको छ ।खेलको लागि साधारण पारापिटतर्फ ५ सय र भीआइपीपारापिटतर्फ १ हजार टिकट दर निर्धारण गरिएको एन्फाले जनाएको छ ।